A szabálykönyv első leckéit követve
feljutottál a földszintről a maffiafőnök penthouse lakosztályába.
Most ideje a pénzügyi egyenlegre fókuszálni.
A bűnözés üzlet.
Nem a morálról szól, hogy „drogot árulni, bordélyt üzemeltetni rossz.”
Üzlet. Az a lényege, hogy sok pénzt söpörj be.
A pénzkeresési potenciálod teljes kiaknázása nem megy magától.
Kulcsfontosságú, hogy egy maffiafőnöknek legyen üzleti terve.
Terv nélkül az egész struktúra összeomlik.
De ha az intellektusod és az izmaid összehangoltan dolgoznak,
legyőzheted a konkurenciát,
és alvilági vezérigazgatóvá válhatsz, ahogy megálmodtad.
Mint ez a fickó.
Harlem nagymenő heroinmágnása, Frank Lucas.
Lucas forradalmi stratégiája felforgatta New York drogkereskedelmét.
Saját ellátási láncot létrehozva napi több mint egymillió dollárt keresett.
Régen hideg szobában aludtam.
De eljött az én időm, belevágtam a bizniszbe.
Frank szupermodern üzleti tervét követve
garantáld, hogy a te bűncselekményeid is kifizetődőek legyenek!
HOGYAN VÁLJUNK MAFFIAFŐNÖKKÉ
ÉPÍTS KI EGY JÓL MŰKÖDŐ RENDSZERT!
Lucas sok millió dolláros, nemzetközi heroinbirodalmat épített a semmiből.
Negyven éves korára.
A célja az volt, hogy pénzt keressen heroinkereskedelemmel,
és nagyon sok pénzt keresett vele.
De mielőtt követnéd Frank útját a csúcsra,
elmondjuk felemelkedése tanulságait.
1. TÉNY LUCAS NEHÉZ KÖRÜLMÉNYEK KÖZÜL JÖTT
Lucas Észak-Karolinában született a nagy gazdasági világválság idején.
A szegregált Észak-Karolinában nem voltak lehetőségeink.
Nem tudtál megélni, se a családodról gondoskodni.
Szemtanúja volt, amikor az unokatestvérét megölte a Ku Klux Klan egyik tagja.
Szétloccsantották az agyát.
A szájába dugta a fegyvert, és lőtt.
Vannak események, amik megváltoztatják az életedet.
Megváltoztatják.
New Yorkba költözött.
A gond az volt, hogy analfabéta volt.
Még újságkihordói munkát se kapott.
Egyedül úgy tudott megélni, ha valami illegális tevékenységbe kezd,
ahol befogadják. Elkezdett drogot árulni.
2. TÉNY - LUCASNAK BEFOLYÁSOS MENTORA VOLT
Bumpy Johnson volt a legrosszabb fekete gengszter, aki valaha élt.
Bumpy olyan volt Lucasnak, mint egy apa.
Sok évig dolgoztam Bumppal.
Tizenhárom év, kilenc hónap, nyolc nap.
Minden tízcentest, amit kerestem,
neki köszönhetek. Igen, neki köszönhetem.
Amikor Bumpy meghalt, Frank vette át a drogbizniszt.
Azért akarta a drogbizniszt, mert úgy vélte, abban van a legtöbb pénz.
3. TÉNY- FRANK ÜZLETE CSALÁDI ÜGY VOLT
Hét fiú közül Frank volt a legidősebb. Ő volt az én hősöm.
Bármit kérhetett tőlünk, megtettük.
A testvérei segítségével tudta kézben tartani az irányítást.
Bízott a testvéreiben, és gazdaggá tette őket.
Mindig a családról beszélt. Telebeszélte vele a fejedet.
„Csak a család számít.”
Frank karrierje ígéretesen alakult, belső köre segített kiépíteni a bizniszt.
De nem mindenki tisztelte.
Hogy bizonyítod a rátermettségedet egy üzlet beindításakor?
Senki nem szarakodhat egy harlemivel, érted?
TAKTIKA LÉGY AZ UTCA KIRÁLYA
Maffiafőnökként csak akkor működhetsz sikeresen,
ha nyilvánvalóvá teszed, mi történik azzal, aki az utadba áll.
Először péppé zúzom a fejét.
Legyen gyilkos híred!
Ez egy nagyon kemény üzlet,
ahol fontos a hírnév. Legyél az utca királya!
Igen!
Ha egy maffiafőnök gyenge, nem lesz hosszú életű.
Ezek a fickók az első pillanattól tudják, hogy mutassanak erőt.
Miután a bostoni Winter Hill Gang vezére lett,
Whitey Bulger állítólag megölte Louis Litifet,
régi társát, mert az nem engedelmeskedett neki.
Litif csonkított testét egy autó csomagtartójában találták.
Albert Anastasia uralkodása kezdetén
állítólag megrendelte Arnold Schuster kereskedő likvidálását,
mert az segített a zsaruknak egy szökött rab elfogásában.
Mikor Griselda Blanco átvette a miami a kokainmaffiát,
kitalált egy módszert ellenfelei likvidálására.
Motoros bérgyilkosokat, úgynevezett sicariókat toborzott,
akik gázolásos merényleteket hajtottak végre,
többnyire fényes nappal.
Amikor Frank Lucas átvette a harlemi heroinüzletet,
uralmát rögtön próbára tették.
Ha a csúcson vagy, mindig figyelnek a sasok.
Mindig van valaki,
aki figyel, és arra gondol,
„Én jobban csinálnám, mint ő. Nekem kellene főnöknek lennem.”
Az ilyen fajta engedetlenséget nem hagyhatod válasz nélkül.
Az 1960-as évek Harlemében Tango volt a legrosszabb rosszfiú.
Tagbaszakadt, 190-200 centi magas fickó.
Harlemben féltek tőle.
Tango, a szabadúszó heroindíler…
arról volt híres, hogy átveri a beszállítóit.
Ezt az új maffiafőnök, Frank Lucas, nem tűrheti.
Frank kiszagolja az alkalmat,
hogy megmutassa, ki a főnök, és móresre tanítsa az óriást.
Amikor Tango feltöltené a készleteit,
egy kiló heroint szállít neki.
Tudja, hogy Tango őt is át akarja majd verni.
Két hét múlva megy behajtani a pénzt.
Tango nem okoz csalódást.
Egy tízcentest se hajlandó fizetni Franknek, amivel a becsületébe gázol.
És az anyjáéba is.
Hirtelen tömeg jelenik meg, ahogy Frank eltervezte.
Az üzenet egyértelmű.
Frank azt üzente, hogy ha ő a főnök,
akkor nem csak a ravaszon van az ujja, hanem azt is tudja, hogy húzza meg.
Ilyen hírnév kell a sikerhez.
Maffiafőnökként izommal rúgod be az ajtót,
de a pénzt az agyaddal keresed.
Kezdd azzal a mantrával, amit minden bölcs üzletember követ!
Ne fizess teljes árat!
TAKTIKA IKTASD KI A KÖZVETÍTŐT
Minden gyerek arról álmodik, hogy sportoló, űrhajós, filmsztár lesz.
Senki nem akar közvetítő lenni.
Kár, mert abban van a nagy pénz.
A heroinüzlet nemzetközi ellátási lánccal működik.
A közvetítő rengeteg pénzt keres, mert ő van kapcsolatban a forrással.
És ez a te profitodból jön le.
Elmagyarázom.
Mikor Frank beszáll,
a heroin a „francia kapcsolaton” keresztül érkezik az USA-ba.
A mákot Törökországban termesztik.
Az érett termésből kinyerik az ópiumot.
Az ópiumot mésszel forralják, így nyerve ki a morfint.
MORFIN
Ezt Franciaországba viszik,
ahol szorgos vegyészek heroint gyártanak belőle.
Egy precíz és büdös eljárással.
A heroint a korzikai maffia közvetítői
az Atlanti-óceánon át Amerikába viszik,
mindent bevetve az elrejtésére.
Ez egy nagyon drága kenyérpirító.
A heroin az USA-ba érkezik,
ahol az amerikai maffia akár 400%-os haszonkulccsal adja el.
OLASZ NEGYED - HARLEM
Aztán az utcára kerül
Frank Lucas és a többi heroinkereskedő jóvoltából.
Ez a rendszer megszámlálhatatlan milliót hozott a maffiának.
De a Frankhez hasonló dílereknek
fájdalmasan kedvezőtlen volt.
Frank ki akarta iktatni a közvetítőt, hogy maximalizálja a profitot,
és csökkentse a bűnüldöző szervek esélyét, hogy behatoljanak a szervezetébe.
Lucasnak egy nagy ötlet kellett,
amit ugyanonnan merített,
mint ahol önök most ezt az értékes tartalmat nézik.
A tévéből.
Volt egy híradó.
Azt mondták, hogy a katonák Vietnamban drogoznak.
Washington elismeri,
hogy a Vietnamban szolgáló katonák súlyos drogproblémával küzdenek.
Egyesek ebben csak a válságot látták, de Frank agya más rugóra járt.
Frank meglátta a lehetőséget, hogy Ázsiából hozza be a heroint.
Frank mesterterve? Megkerülni a francia kapcsolatot,
és saját, távol-keleti ellátási láncot kiépíteni.
Szerencsére már összeköttetése is volt.
Az unokatestvére, Ike Atkinson,
nyugalmazott őrmester volt Ázsiában.
Kapcsolatba tudott lépni a máktermesztőkkel.
Ha új üzleti vállalkozást fontolgatsz,
körül kell nézned, mielőtt belevágsz.
Frank Bangkokba utazik, hogy találkozzon Ike unokatestvérével,
aki bemutatja a helyi beszállítójának.
Egy férfinak, akit Frank nyilvánvaló okokból 007-esnek nevez.
A 007-es hajlandó a helyszínen eladni Franknek több mint 200 kiló heroint
körülbelül egymillió dollárért, ami a tizede a maffiánál szokásos árnak.
Frank azonnal igent mond,
és talál egy embert, aki elviszi a szajrét az USA-ba.
Ez egy gyönyörű kapcsolat kezdete lehet.
De Frank meg akar győződni, hogy a 007-es képes megfelelni a kihívásnak.
Maga indul el a thai dzsungelbe,
napokig gyalogol a rekkenő hőségben.
Végül elér az ígéret földjére.
A látottak lenyűgözik Franket, és újabb anyagot vásárol.
De a visszaúton problémák lépnek fel.
Banditák.
Frank a vezetőivel együtt harcol.
Mire a füst eloszlik, a banditák halottak.
Frank közvetlen heroinellátási terve
viszont él és virul.
Odamentem. Megvettem az árut.
Visszajöttem, és a többi már történelem.
Ha közvetlen kapcsolatod is van a forráshoz,
nem leszel maffiavezér, ha nem adsz el sokat.
Hogy lehet hamar megszabadulni az árutól?
TAKTIKA HÓDÍTSD MEG A PIACOT
Ha az eladott mennyiség nem éri el a teljes piaci potenciálodat,
akármi is legyen az oka, baj van.
A szabálykönyv megoldása a gyakori dilemmára?
Légy az egyetlen vad a városban!
STARBUCKS KÁVÉZÓ
Ha meghódítod a piacot, akkor te irányítod a piacot.
Annyit kérhetsz a termékedért, amennyit csak akarsz.
Nézzük, kiknek sikerült ez egyértelműen!
Politikai kapcsolatai révén Enoch „Nucky” Johnson maffiavezér
a tilalom idején uralta Atlantic City illegális cégeit,
így évi félmillió dollárt, mai értéken kilencmilliót keresett,
illegális szesz, prostitúció és szerencsejáték révén.
Nicodemo Scarfo philadelphiai maffiafőnök a metamfetamin piacát uralta
több mint 380 liter fenilaceton importálásával és eladásával.
Ennyi fenilacetonból fél tonna erősen addiktív drogot lehet nyerni.
A Ping nővér néven ismert Cseng Csui Ping
húsz év alatt 40 millió dollárt keresett.
Mindenki hozzá fordult, ha bevándorlókat kellett csempészni Kínából az USA-ba.
Kiérdemelte a „minden embercsempészek anyja” nevet.
De Frank Lucas
egy még nagyobb és gyorsabban növekvő fogyasztói bázist célzott meg.
A heroinfüggők 50 százaléka New Yorkban él,
és becslések szerint a New York-i függők 80 százaléka itt, Harlemben.
A kereslet tehát adott volt.
De hogy vedd rá a fogyasztókat, hogy nálad vásároljanak?
Az első lépés a marketing.
Mint a legtöbb cég, márkanevet adsz a termékednek.
Azt akarod, hogy a márkádat keressék. Garantálnod kell a márkád minőségét.
A márkanévnek figyelemfelkeltőnek kell lennie.
Íme, néhány a konkurensek közül.
Néhányra emlékszem. Mindet felolvassam?
Oké.
Versenyautó. Végzetes lehet.
Delikát. Harlemi huligán. Dzsoint.
Baszás, baszod.
Kemény dugás.
- Amiből soha nem elég. - Megéri.
- Tragikus varázs. - Jó, ha jó vagy.
Hűha!
Napi egyszer. Korrekt ügyintéző.
Kései fizetés.
Bosszú.
Zöld csík. Piros csík. Gyorsító.
Fantáziadús elnevezések.
De az okos marketing ennyi, és nem több.
Az számít igazán, ami a csomagolásban van.
Frank a „Kék Varázs” nevet adta neki.
Az volt a legjobb anyag a piacon.
Frank titkos összetevője?
Az akkoriban kapható heroin többségében csak 1-3%-os tisztaságú volt.
De Lucasnak olyan fontos az ügyfél,
hogy 5-7%-ra emeli a tisztaságot.
Jobban beálltak tőle. Vehetsz Fordot vagy Cadillacet.
Én a Cadillacet választanám, és Frank azt árult.
Ha prémium minőségű és potenciálisan halálos terméket árulsz,
a minőségellenőrzés elengedhetetlen.
Frank garantálta, hogy a gyártósort egy igazi szakértő irányítsa.
A zseni, akit Red Topként emlegetett.
Ha heroinszállítmány érkezik Ázsiából,
Frank átadja Red Topnak,
aki további anyagokkal keveri, hogy eladásra kész legyen.
A keresletnövekedéssel Frank új embereket vesz fel,
akiknek sajátos egyenruhában kell járniuk az átláthatóság érdekében.
A lebukást elkerülendő
Lucas kérésre Red Top gyakran módosítja az operatív eljárás helyszínét.
Lucas néha a zsarukat is lefizeti, hogy dolgozzanak inkább otthonról.
De a piac igazi meghódításához Franknek kellett még valami.
Szilárd kiskereskedelmi stratégia.
A rendőrök viselkedését tanulmányozva Frank észrevesz egy mintát.
Délután négykor a reggeli műszakosok elhagyják posztjukat.
Amit az esti műszakosok csak ötkor foglalnak el.
Frank utcai akcióra küldi kapitányait
ebben az aranyat érő órában.
Ő maga pedig monitorozza az ügyfélszolgálat minőségét,
titokban járva Harlem utcáit.
Ha valaki hibázik, komoly következményekkel számolhat.
De ha a terméked ilyen jól fogy,
néha elég, ha csak hátradőlsz és élvezed.
Egy prémium termék létrehozásával és a terjesztés profi megszervezésével
Frank átvette a harlemi heroinpiac irányítását.
Ki ne szeretné ilyenkor élvezni a munkája gyümölcsét?
De mielőtt elkezded szórni a pénzt,
vedd át a szabálykönyv következő leckéjét!
TAKTIKA MOSD TISZTÁRA A PÉNZEDET
Ha drogot árulsz az utcán,
nem jellemző, hogy átutalással fizetnének.
Illegális tevékenységnél előnyt élvez a készpénz, mert nincs nyoma.
De ha tele vagy készpénzzel, az problémákat okozhat.
Őrült sok pénzt kerestek az utcán.
A Frank Lucas-féléknek
több százezer dollárjuk volt húszasokban, ötvenesekben,
tízesekben és ötösökben.
Nehéz mozgatni, nehéz megszámolni.
És tudod,
a banknak gyanús a sok készpénz, mikor mindenki csekkben kapja a fizetését.
És nem csak ez a gond.
Mindenkinek, a maffiózóknak is,
el kell számolniuk a bevételeikkel.
Ha egy kastélyban laksz a Howard Beachen, és Porschéval jársz,
és az adóbevallásodban azt állítod, postásként keresel évi 12 000 dollárt,
az nem túl hihető.
Ezért találták fel a bűnözés istenei…
a pénzmosást.
Készen állsz, hogy a piszkos pénzt tisztára mosd?
Bár különböző technikák vannak, a lényegük ugyanaz.
Első lépés. Elhelyezés.
Hozz létre legális céget bankszámlával, ahol az illegális pénzt tartod!
Például autómosót vagy sztriptízbárt.
Második lépés. Szeparáció.
Bonyolult ügyletekkel szeparáld a pénzedet illegális forrásától!
Például vegyél aranyat!
Add el!
Utald el a pénzt
egy nemzetközi bankszámláról egy másikra,
hogy még nehezebb legyen lenyomozni!
Vagy fektesd a bevételt luxusautókba, ékszerekbe vagy ingatlanokba!
Majd add el őket! És elérkeztünk a harmadik lépéshez. Integráció.
Fektesd a frissen mosott pénzt a törvényes pénzügyi rendszerbe,
így elterelve az adóhivatal figyelmét!
Voilà! A droggal szerzett, mocskos pénz máris patyolattiszta.
Könnyűnek tűnik,
de a pénzmosásban az a trükkös,
hogy egyedül nem megy.
Frank mindenkit ismert New Yorkban,
a pénzmosáshoz is megvolt a megfelelő kapcsolata.
Vezetői szintű kapcsolata a Chemical Banknál utasítja
a bank dolgozóit, hogy segítsenek Franknek.
Segítettek is neki, de még hogy!
Több százezer dollárt számoltak meg
öt-, tíz-, egy- és húszdollárosokban.
A banki alkalmazottak kérdés nélkül
százdollárosokra váltották a pénzt.
Igazi maffiafőnökként Lucas a tisztára mosott pénzt
legális, adófizető vállalkozásokba fektette.
Egy egész tömb az övé volt Harlemben.
Volt egy klubja. Egy pár boltja.
Irodaházai Detroitban
és New York egyéb részein.
Egy ranch Észak-Karolinában.
Volt 1,7 hektár földterülete. Háromszáz szarvasmarhája.
Volt egy 100 000 dolláros, díjnyertes bikája.
Óriási bika volt.
Hatalmas.
Frank diverzifikált portfóliójával utat tört magának az elitbe.
Ismerte a korabeli hírességeket. Bokszolókat, Joe Louist, előadókat.
Ő maga is hírességnek számított,
holott nagyon törvénytelen és helytelen dolgot csinált.
Egy bárban megkérdezte,
„Szereted James Brownt?” Mire én, „Igen.”
Aztán megszólalt a zene, és odajött James Brown,
megfogta a kezem, azt akarta, hogy táncoljak. Hűha!
Frank pénzmosási szakértelmének köszönhetően
a testvéreivel együtt Harlem királyaként élvezték az életet.
A pénz minden. Ez Amerika.
A pénz minden.
De ha a fő terméked a kiváló minőségű heroin,
a boldog napok valószínűleg nem tartanak örökké.
Sokan meghaltak, és a kormány kezdett feleszmélni.
RICHARD NIXON ELNÖK
Amerika első számú közellensége a kábítószer-használat.
Hogy tartod az üzleti tervet ilyen időkben?
A vállalat komoly károkat szenvedett a termelékenység és a PR terén is.
Mindkettőt minél gyorsabban helyre kell hozni.
TAKTIKA VÉDD MEG A PROFITODAT
Ha hosszú ideig fenn akarod tartani a bizniszt,
olyan stratégia kell, ami alkalmazkodik a piaci körülményekhez.
1971-ben Nixon elnök megalkotta a „drogellenes háború” kifejezést.
New Yorkban dúlt a drogellenes háború,
és a New York-i rendőrség számára fontos volt,
hogy bizonyítsa, fel tud lépni a drogbárók ellen.
Frank több módszert is bevetett a probléma megoldására.
Először is PR-kampányt.
Úgy gondolta, ha hasznára van a közösségnek,
azzal hatékonyan megvédheti magát és vállalkozását.
Pénzt kölcsönöz az embereknek. Nem érdekli, visszaadják-e.
Gondoskodik az emberekről.
Szóval maga mellé állította a közösséget.
Egy még fontosabb lakossági csoportról is gondoskodott.
A zsarukról.
Sokat költött a rendőrök lefizetésére.
Ha megvásárlod a rendőrséget,
az utcán sétálva nem kell aggódnod, lecsuknak-e.
Ha drogszállítmányod érkezik, tudod, hogy biztonságban van,
a rendőrség nem fogja lekapcsolni.
De sok maffiózónak rá kellett jönnie,
a nagylelkűségért az a hála, hogy egyes zsaruk még többet akarnak.
A 70-es évek elején
Frank Lucas és családja csendes, kertvárosi házba költözött.
De ha bűnöző vagy, az üzlet otthon is megtalál.
Frankhoz nemkívánatos látogató érkezik,
egy korrupt New York-i nyomozó, akit később Babyface-nek nevez el.
Havi 10 000 dollárt követel Franktől készpénzben.
Különben örökre véget vet Frank bizniszének.
Frank nem lát más lehetőséget.
Szóval fizet.
De míg Frank Babyface-szel van elfoglalva,
egy még nagyobb támadás készül ellene a rendőrség drogellenes osztályán.
Az ügynökök éjjel-nappal információkat gyűjtenek Frank üzletéről.
Aztán egy informátor segítségével…
lecsapnak.
Elárulom,
amikor az ügynökök és a rendőrök letartóztatták,
a felesége több sporttáskát kidobott az ablakon.
Több mint 500 000 dollár volt bennük készpénzben, kis címletekben.
Ez a pénz arra volt félretéve,
hogy Thaiföldre menjen 100 kiló heroinért.
De sajnos nem tudott elutazni.
Kábítószer-kereskedelem vádjával szövetségi és állami eljárás indul ellene.
Bűnösnek találják, és 70 év börtönre ítélik.
De Harlem drogkirálya azért lebonyolít még egy utolsó üzletet.
Frank Amerika mellé állt, és azt az üzleti döntést hozta,
hogy a szervekkel kooperálva előbb szabadul. Üzletemberként
a saját érdekeit szem előtt tartva, helyes döntést hozott.
Még ha fel is adta a saját testvérét.
Sosem lehet tudni.
És elárult.
Az ilyen típusú árulást néha nehéz kezelni.
Igen. Tudod, valaki más esetén
talán könnyebb, de a saját testvéred, a családod tagja?
Szíven üt.
Még ma is fáj. Még mindig fáj.
Mit mondhatnék? Ez csak üzlet.
Frank Lucas profitmaximalizálási zsenijével milliókat keresett,
de csak hét évig volt a csúcson.
Ha fényesen és hosszan akarsz tündökölni,
mélyebbre kell ásnod a szabálykönyvben,
és meg kell ismerned még egy maffiakirály,
a szicíliai főnökök főnöke, Salvatore „The Beast” Riina tanításait.
Legendás alvilági uralmának titka,
hogy semmibe vette az emberi életet.
Készen állsz szabadon engedni a benned élő vadállatot?
A feliratot fordította: Klein Szilvia